Diari Oficial de la Generalitat Valenciana


Sumari del DOGV 4740, del 27-04-2004 (2004/3613)

RESOLUCIÓ d'1 d'abril de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 16.000 m² de superfície, situada a Alacant, unitat d'actuació G del sector 3/7 de la platja de Sant Joan, avinguda de Sant Sebastià, destinada a la construcció d'un centre d'educació secundària, realitzada per l'ajuntament del dit municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3613


Data del document
:   01-04-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * cultura regional
    * propietat immobiliària

RESOLUCIÓ d'1 d'abril de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 16.000 m² de superfície, situada a Alacant, unitat d'actuació G del sector 3/7 de la platja de Sant Joan, avinguda de Sant Sebastià, destinada a la construcció d'un centre d'educació secundària, realitzada per l'ajuntament del dit municipi. [2004/M3613]
  
L'Ajuntament d'Alacant, en sessions plenàries realitzades els dies 12 d'abril i 25 de juliol de 1996, va acordar la cessió gratuïta a la Generalitat Valenciana de la parcel·la de la seua propietat de 16.000 m² de superfície, situada a la unitat d'actuació G del sector 3/7 de la platja de Sant Joan, avinguda de Sant Sebastià, de la dita població.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la condició de destinar la parcel·la a la construcció d'un centre d'ensenyament secundari. Si el bé no es destina a l'ús assenyalat, es considerarà resolta la cessió i revertirà a la corporació local, la qual tindrà dret a percebre de l'administració cessionària, amb taxació pericial prèvia, el valor dels detriments experimentats en el bé cedit. El fi per al qual s'efectua la cessió s'haurà de complir en el termini màxim de cinc anys i mantenir-se durant els trenta anys següents.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Alacant de la parcel·la que té 16.000 m² de superfície, situada a la Unitat d'Actuació G del sector 3/7 de la platja de Sant Joan, avinguda de Sant Sebastià de la dita població, que confronta: nord, en alineació lleugerament corba, amb l'avinguda d'enllaç de la Via Parc amb la Costa Blanca, hui avinguda d'Oviedo; sud, viari públic, hui carrer Platja de Sant Joan; est, avinguda de Sant Sebastià, i oest, parcel·la municipal i en dues línies amb la mercantil Hansa Urbana, SA.
  
Procedix de l'agrupació de dues finques que consten inscrites en el Registre de la Propietat d'Alacant quatre al tom 2.083 i 2.065, llibre 1.205 i 342, foli 137 i 62, finques 71.326 i 18.213, inscripció 1ª i 2ª, respectivament.
  
Referència cadastral: serà l'agrupació de les següents 483869387CJ8364V i 560990430YH2550H..
  
Segon
  
La cessió gratuïta realitzada per l'Ajuntament d'Alacant, s'efectua amb la condició de destinar la parcel·la a la construcció d'un centre d'ensenyament secundari. Si el bé no es destina a l'ús assenyalat, es considerarà resolta la cessió i revertirà a la corporació local, la qual tindrà dret a percebre de l'administració cessionària, amb taxació pericial prèvia, el valor dels detriments experimentats en el bé cedit. El fi per al qual s'efectua la cessió s'haurà de complir en el termini màxim de cinc anys i mantenir-se durant els trenta anys següents.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.